29 Oktober is die 302de dag van die jaar in die Gregoriaanse kalender (303de in 'n skrikkeljaar). Daar volg nog 63 dae in die res van die jaar. 1344 – Pous Clemens VI se kruistog verower Smyrna. 1591 – Pous Innocentius IX volg Pous Gregorius XIV op as pous van die Rooms-Katolieke Kerk. 1695 – Pous Innocentius XII verklaar Helen Enselmini van Arcella salig. 1787 – Mozart se opera Don Giovanni word vir die eerste keer in Praag opgevoer. 1862 – De Tijd word in Bloemfontein gepubliseer as die Oranje-Vrystaat se eerste Nederlandse nuusblad. 1886 – New York Stad-kantoorwerkers vind spontaan die ticker-tape parade uit. 1923 – Mustafa Kemal Atatürk word die eerste president van die Republiek van Turkye, ’n nuwe nasie gestig op die oorblyfsels van die Ottomaanse Ryk. 1929 – Die Groot Depressie: Die New Yorkse Effektebeurs stort in duie op Swart Dinsdag, wat lei tot ’n reeks bankrotskappe.